ߎߛߎߡߊߣߌ߲߬ ߝߏߝߣߊ

ߎߛߎߡߊߣߌ߲߬ ߝߏߝߣߊ ߕߘߍ߬ ߦߋ߫ ߡߏߙߌ߫ ߡߊ߲ߛߊ߫ ߖߤߊ߬ߘߌ߬ ߞߟߍ߬ߟߊ ߘߏ߫ ߟߋ߬ ߘߌ߫ ߝߊ߯ߘߐߞߍ߫ ߁߅ߣߊ߲ ߞߎ߲߬ߕߊ߮ ߞߘߐ߫. ߊ߬ ߕߘߍ߬ ߦߋ߫ ߟߞߊ߬ߙߊ߲߬ߠߌ߲ ߠߋ߬ ߟߊ߫ ߖߊ߬ߝߎ߬ߣߎ߲߬ ߖߡߊߣߊ ߟߎ߫ ߟߎ߫ ߘߐ߫߸ ߊ߬ ߟߊ߫ ߞߊ߬ߙߊ߲߬ߘߋ߲ ߠߊߛߌߦߊߦߊ ߟߋ߬ ߞߵߊ߬ ߟߐ߬ ߖߊ߬ߤߊߘߌ ߥߟߌ߬ ߟߊ߫ ߓߊ߲߬ߓߊ߮ ߟߎ߬ ߞߊ߲ߡߊ߬. ߊ߬ ߞߊ߬ ߡߊ߲߬ߛߊ߬ ߛߌߦߊߡߊ߲߫ ߠߊߕߎ߬ߓߌ߫߸ ߒ߬ߞߵߊ߬ߟߎ߫ ߘߐ߫ ߡߐ߰ ߡߊߟߐ߲ߣߍ߲ ߕߘߍ߬ ߖߊߖߋ߫ ߕߌ߲ߞߟߊ߫ ߖߊ߬ߞߌ߬ߕߋ߫ ߟߋ߬ ߘߌ߫.ߞߎߡߘߊ ߣߌ߲߬ ߦߋ߫ ߞߊ߬ߝߊ ߘߏ߫ ߟߋ߬ ߘߐ߫ ߞߏ߫: «ߕߟߋ߫ߓߋ߬ ߊߝߙߌߞߌ߬», ߞߊ߬ߝߊ ߣߌ߲߬ ߛߓߍߣߍ߲߫ ߦߋ߫ ߛߟߏ߬ߡߊ߯ߣߊ߫ ߞߊ߲ߕߍ߫ ߟߋ߬ ߓߟߏ߫ ߡߍ߲ ߦߋ߫ ߞߎߡߊ߫ ߟߊ߫ ߓߊߕߍ߫ ߞߊ߫ߓߊ ߟߎ߬ ߟߊ߫ ߘߐ߬ߝߐ ߞߊ߲߬ 

 ߞߊ߲߬ߛߓߍߟߌ 
ߎߛߎߡߊߣߌ߲߬ ߝߏߝߣߊ ߕߘߍ߬ ߦߋ߫ ߞߙߊ߬ߡߐ߰ߞߍ ߘߏ߫ ߟߋ߬ ߘߌ߫ ߡߍ߲ ߞߊ߬ ߛߘߊ ߛߐ߬ߘߐ߲߫ ߟߞߊ߬ߙߊ߲߬ߠߌ߲ ߘߐ߫  

ߞߏߛߓߍ߫߸ ߒ߬ ߠߊ߫ ߡߐ߰ߓߊ ߟߎ߬ ߦߴߊ߬ ߝߐ߫ ߟߴߊ߲ ߢߍ߫ ߞߴߊ߬ ߟߊ߫ ߞߊ߬ߙߊ߲߬ߘߋ߲ ߛߌߦߊߦߊ߫ ߘߊ߫ ߟߋ߬ ߝߏ߫ ߞߊ߬ ߥߊ߯ ߦߙߌߞߊ ߓߐ߫. 

ߊ߬ ߟߊ߫ ߞߊ߬ߙߊ߲߬ߘߋ߲ ߠߎ߬ ߣߊ߬ ߦߙߌߞߊ ߏ߬ ߓߐ߫ ߟߊ߸ ߊ߬ ߝߣߊ߫ ߤߊߞߟߌ ߓߌ߬ߟߊ߬ ߘߊ߫ ߡߊ߲߬ߛߦߊ߬ߞߏ ߘߐ߫ ߥߟߊ߫ ߖߤߊ߬ߘߌ߬ ߞߟߍ߬ ߞߏ ߘߐ߫߸ ߊ߬ ߞߵߏ߬ ߟߋ ߞߍ߫ ߞߍ߬ߟߍ ߘߊߡߌߣߊ ߘߌ߫ ߛߍߣߍ߲߬ ߞߘߊߎ߫. ߊ߬ ߝߣߊ߫ ߟߊ߫ ߞߊ߬ߙߊ߲߬ߘߋ߲ ߠߎ߬ ߘߐ߫ ߡߐ߰ ߡߊߟߐ߲ߣߍ߲ ߦߋ߫ ߞߊ߬ߓߊ߫ ߟߊ߬ߦߌ߫ ߟߋ߬ ߝߣߊ߫ ߘߌ߫. 

 ߘߐ߬ߝߐ 
ߎߛߎߡߊߣߌ߲߬ ߝߏߝߣߊ ߕߘߍ߬ ߦߋ߫ ߞߙߊ߬ߡߐ߮ ߞߊ߬ߙߊ߲߬ߘߋ߲߬ ߞߙߎ߬ ߕߌ߮ ߘߏ߫ ߟߋ߬ ߘߌ߫ ߡߍ߲ ߞߵߊ߬ ߟߊ߫ ߞߊ߬ߙߊ߲߬ߘߋ߲ ߠߎ߬ ߦߟߍ߬ߡߊ߲߫ ߞߵߊ߬ߟߎ߫ ߞߍ߫ ߖߤߊ߬ߘߌ߬ ߞߟߍ߬ߞߍ߬ߟߊ ߟߎ߬ ߘߌ߫. ߦߊ߬ߣߴߏ߬ ߞߍߕߐ߫߸ ߊ߬ ߕߘߍ߬ ߦߋ߫ ߡߐ߱ ߟߎ߬ ߞߊ߬ߙߊ߲߬ ߠߊ߫ ߞߎ߬ߙߊ߬ߣߊ ߣߌ߫ ߞߌ߬ߕߊ߬ߓߎ߬ ߛߘߍߡߊ߲߫ ߠߎ߫ ߟߊ߫ ߞߣߐߘߐߘߌߦߊ ߟߊ߫߸ ߏ߬ ߟߋ ߝߊ߲߭ ߞߍ߫ ߘߴߊ߬ ߟߊ߫ ߞߊ߬ߙߊ߲߬ߘߋ߲ ߠߎ߬ ߛߌߦߊߦߊ߫ ߞߎ߲ ߘߌ߫. 

ߊ߬ ߣߊ߬ ߘߊ߫ ߞߊ߬ߙߊ߲߬ߘߋ߲߬ ߛߘߊߡߊ ߣߴߊ߬ ߞߟߊߓߎߡߊ ߘߏ߫ ߛߐ߬ߘߐ߲߬ ߞߏ߫ ߞߊ߬ߓߊ߫ ߟߊ߭ߦߌ߬߸ ߏ߬ ߡߏߦߌ߫ ߘߊ߫ () ߝߊ߲߭ ߠߋ߬ ߝߍ߬ ߞߊ߬ ߘߏ߲߬ ߞߊ߬ߙߊ߲߬ߕߊ ߟߊ߫ ߁߅߆߁ ߝߊ߲߭ ߝߍ߬߸ ߏ߬ ߕߘߍ߬ ߦߴߊ߬ ߟߊ߫ ߞߍ߬ߟߍ ߞߟߊߓߎߡߊ ߣߴߊ߬ ߛߘߊߡߊ ߘߏ߫ ߘߏ߫ ߟߋ߬ ߘߌ߫߸ ߡߍ߲ ߞߊ߬ ߞߎ߲߬ߠߊ߬ߦߋߙߋ߲ ߘߴߊ߬ ߡߊ߬ ߖߊ߰ߙߊ߬ ߞߟߊߓߍ߲ ߘߐ߫. 

ߝߏߝߣߊ ߕߊ߫ ߞߍ߬ߟߍ ߕߘߍ߬ ߦߋ߫ ߛߌ߬ߟߡߊ߬ ߞߟߍ ߟߋ߬ ߘߌ߫߸ ߡߍ߲ ߞߊ߬ ߡߙߊ߬ߞߊ߬ ߣߌ߫ ߝߌߟߊ߫ ߞߊ߯ߝߙߌ߫ ߡߊ߲ߛߊ ߛߌߦߊߡߊ߲߫ ߠߎ߫ ߟߊߕߎ߬ߓߌ߬߸ ߣߌ߫ ߡߐ߰ ߘߌ߫ ߟߊ߫ ߒ߬ ߠߊ߫ ߡߐ߰ߓߊ ߟߎ߬ ߟߊ߫ ߢߊߝߐߟߌ ߟߎ߬ ߟߊ߫, ߊ߬ߟߋ ߟߋ߬ ߞߊ߬ ߝߌߟߊ ߝߊ߲߬ߓߊ ߟߊߕߎ߬ߓߌ߫. 

ߊ߬ ߓߊ߯ ߡߊ߲߬ߛߊ ߡߍ߲ ߞߟߍ߬ ߞߊ߬ ߛߴߊ߬ ߟߊ߫߸ ߊ߬ ߘߴߏ߬ ߟߎ߫ ߞߎ߲߭ ߟߌ߯ ߞߵߊ߬ߟߎ߬ ߟߊߘߏ߲߬ ߘߌ߯ߣߊ ߘߐ߫ ߞߊ߬ ߓߊ߲߫ ߞߵߊ߬ߟߎ߫ ߞߊ߬ߙߊ߲߬ ߛߊߟߌ߫ ߛߎ߯ߙߊ ߟߎ߬ ߟߊ߫; ߞߊ߬ ߓߊ߲߫ ߞߊ߬ ߥߊ߫ ߡߊ߲߬ߛߊ߬ ߜߘߍ߫ ߞߊ߲ߡߊ߬ ߥߟߊ߫ ߛߏ ߟߎ߫߸ ߝߏߝߣߊ ߕߏ߫ ߘߊ߫ ߏ߬ ߟߋ ߞߊ߲߬ ߝߎߚߎ߫ ߝߏ߫ ߞߊ߬ ߥߊ߫ ߛߋ߫ ߓߊ߬ߟߌ߲߬ߓߊߟߌ߲ ߘߏ߫ ߡߊ߬. 

 ߖߊ߰ߙߊ߫ ߞߟߊߓߍ߲ 
ߎߛߎߡߊߣߌ߲߬ ߣߴߊ߬ ߟߊ߫ ߕߊߟߓߌ ߟߎ߬ ߥߊ߫ ߘߴߊ߬ߟߎ߫ ߘߊ߬ߘߌ߬ ߝߌߟߊ߫ ߞߊ߯ߝߙߌ߫ ߡߊ߲ߛߊ ߘߏ߫ ߟߋ߬ ߞߊ߲߬ ߊ߬ ߟߊ߫ ߖߌ߲߭ ߞߣߐ߫ ߖߊ߰ߙߊ߫߸ ߊ߬ߟߎ߫ ߞߊ߬ ߕߟߋ߬ ߦߙߌߞߊ߫ ߥߟߊ߫ ߟߐ߯ߞߎ߲߫ ߘߡߊߘߡߊ߫ ߞߍ߫ ߖߌ߲߭ ߏ߬ ߘߟߊ߫ ߦߋ߲߬߸ ߊ߬ߟߎ߬ ߡߊ߫ ߝߍ߬ߙߍ߫ ߛߌ߫ ߛߐ߬ߘߐ߲߬ ߘߏ߲߬ߠߌ߲ ߡߊ߬: ߏ߬ ߟߋ ߞߏߛߐ߲߬ ߟߏ߲ ߘߏ߫߸ ߖߊߖߋ߫ ߕߌ߲ߞߟߊ߫ ߣߴߊ߬ ߟߊ߫ ߞߟߍ߬ߘߋ߲ ߠߎ߬ ߞߊ߬ ߘߊ ߟߊߞߊ߬ ߊ߬ߟߎ߬ ߞߊ߲ߡߊ߬, ߏ߬ ߞߍ ߊ߬ߟߎ ߛߌߟߊ߲߫ ߘߊ߫ ߞߵߊ߬ߟߎ߫ ߓߏ߬ߙߌ߫ ߏ߬ ߟߎ߬ ߞߘߐ߫ ߏ߬ ߟߎ߬ ߝߣߊ߫ ߞߵߊ߬ߟߎ߫ ߟߊ߫ ߞߊ߬ߙߊ߲߬ߘߋ߲ ߘߏ߫ ߟߎ߫ ߣߴߊ߬ߟߎ߫ ߓߟߏߝߋ߲ ߠߎ߬ ߕߊ߬; ߝߏߝߣߊ ߓߐ߫ ߘߴߊ߬ ߞߊ߬ߟߊߡߊ߬ ߢߍߝߍ߬ ߞߴߊ߬ ߟߊ߫ ߛߏ߬ ߛߘߌ߬ ߓߟߐ ߕߏߣߴߊ߬ߟߎ߫ ߞߐ߫ ߟߋ߬. 

ߓߐ߬ߟߐ ߏ߬ ߟߋ ߛߊ߯ߘߊ߫ ߘߴߊ߬ ߟߊ߫ ߞߊ߬ߙߊ߲߬ߘߋ߲߫ ߘߏ߫ (ߟߊߟߌ߫ ߞߓߊ߬) ߓߟߏ߫ ߞߵߊ߬ ߛߐߘߐ߲߫, ߖߊߖߋ߫ ߞߵߊ߬ ߘߋ߲ߡߛߏ߫ ߘߴߊ߬ ߟߊ߫ ߞߊ߬ߙߊ߲߬ߘߋ߲ ߏ߬ ߡߊ߬. ߒ߬ߓߊ߬ ߖߞߊ߬ߕߋ߫ ߡߛߏ ߏ߬ ߟߋ ߓߐ߲ߛߐ߲ ߦߋ߫ ߖߌ߬ߣߍ߫ ߣߌ߫ ߛߙߊ߬ߟߏ߲߫ ߣߌ߫ ߞߘߏߥߊߙߌ߫ ߞߊ߬ߓߊ ߟߎ߬ ߝߊ߲߬ ߞߋߟߋ߲ ߘߌ߫.

 ߦߟߌߡߊߛߙߋ ߟߎ߫ 
ߦߌߟߡߊ:ߞߟߋ߬ߓߋ߬ߟߊ
ߦߌߟߡߊ:ߖߤߊ߬ߘߌ߬ߟߊ
ߦߌߟߡߊ:ߡߊ߲߬ߛߊ
ߦߌߟߡߊ:ߘߐ߬ߝߐ
ߦߌߟߡߊ:ߡߊ߬ߟߌ
ߦߌߟߡߊ:ߓߘߍ߬ߓߘߍ߬ߟߌ߬ߟߊ